Diari Oficial de la Generalitat Valenciana


Sumari del DOGV 3693, del 22-02-2000 (2000/1220)

Notificació de resolució de connexió d’un habitatge als col·lectors generals del sistema de sanejament de Camp de Túria, 2ª fase.
---------------------------------------------------------------------------------------------------------------------------------

### Dades del document

Número de DOGV
:   3693

Data del DOGV
:   22-02-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/1220


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de resolució de connexió d'un habitatge als col·lectors generals del sistema de sanejament de Camp de Túria, 2ª fase. [2000/X1220]
  
En no haver pogut notificar a la senyora Rosa María Pla Journet, la Resolució de 13 de gener de 2000, del director general d'Obres Públiques sobre la connexió d'un habitatge, situat a Riba-roja de Túria, als col·lectors generals del sistema de sanejament del Camp de Túria 2a fase, de conformitat amb el punt 4 de l'article 59 de la Llei 30/1992, de Règim Jurídic de les Administracions Públiques i de Procediment Administratiu Comú, en la redacció donada per la Llei 4/1999, amb aquesta notificació li comuniquem l'esmentada resolució que es transcriu:
  
«Resolució de 13 de gener de 2000, del director general d'Obres Públiques, sobre la connexió d'un habitatge situat a Riba-roja de Túria, propietat de la senyora Rosa María Pla Journet, als col·lectors generals del sistema de sanejament del Camp de Túria, 2a fase.
  
Amb data 26 d'abril de 1999, es va rebre en l'Entitat de Sanejament d'Aigües Residuals una petició de la senyora Rosa María Pla Journet, domiciliada al c/ Corretgeria núm. 24, 3r, 3a, 46930 València, en la qual sol·licitava la connexió d'un habitatge unifamiliar de la seua propietat en la urbanització Clot Navarrete, P 3, Riba-roja de Túria, a un dels ramals dels col·lectors generals del sistema de sanejament del Camp de Túria 2a fase, el traçat del qual passa per dins de la seua parcel·la.
  
Després d'examinades les dades aportades en l'esmentada petició, amb data 3 de juny de 1999, se li donà resposta i se li comunicà inicialment a la interessada la impossibilitat d'autoritzar la connexió sol·licitada, partint que la Llei 2/1992, de 26 de març, del Govern Valencià, per al sanejament d'aigües de la Comunitat Valenciana, estableix en l'article primer 1.b. que els col·lectors generals uniran les xarxes de clavegueram de titularitat local a les instal·lacions de depuració d'aigües residuals.
  
El dia 7 de juny de 1999 s'informà l'Ajuntament de Riba-roja de Túria de tot això, i es fa constar que de conformitat amb la Llei 2/1992, de Sanejament de les Aigües Residuals de la Comunitat Valenciana en l'article quart, i d'acord amb la legislació de règim local, correspon als ens locals la construcció, explotació i manteniment de les xarxes locals de clavegueram.
  
Amb data 28 de juliol de 1999 l'Ajuntament de Riba-roja de Túria remet un escrit a l'entitat de sanejament en el qual informa de la impossibilitat de comunicar el sanejament de l'habitatge de la senyora Rosa M Pla Journet amb la xarxa local de sanejament per la qual cosa reitera la sol·licitud de permís de connexió a la xarxa del Col·lector General del Sistema de Sanejament del Camp de Túria II fase.
  
Atés que l'article 3.1.e) de la Llei 2/1992, de 26 de març, de Sanejament d'Aigües residuals de la Comunitat Valenciana, assenyala la competència de la Generalitat Valenciana sobre el control d'abocaments a les xarxes de col·lectors generals, i estableix les limitacions de cabal i contaminació en funció de les característiques de la xarxa i de les instal·lacions de tractament.
  
Vist l'informe de l'Entitat de Sanejament d'Aigües Residuals.
  
Vist l'informe del director tècnic de les obres de la Divisió de Recursos Hidràulics.
  
En virtut del que s'ha exposat, i ateses les facultats que em confereix l'article 16 del Decret 225/1999, de 15 de desembre, del Govern Valencià, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports, resolc:
  
Autoritzar la connexió d'un habitatge situat a Riba-roja de Túria, propietat de la senyora Rosa María Pla Journet, a la xarxa del Col·lector General del Sistema de Sanejament del Camp de Túria, II fase, si es compleix el que s'esposa a continuació:
  
Les obres de connexió s'executaran a compte i risc del peticionari, per a la qual cosa haurà d'aconseguir els oportuns permisos dels organismes afectats si escau.
  
Abans del punt de connexió s'ha de disposar una arqueta de registre de la mateixa tipologia que la que figura en el Model d'Ordenança d'Abocaments a la Xarxa Municipal de Clavegueram.
  
La connexió serà operativa sempre que l'aigua residual abocada complisca l'Ordenança Municipal d'Abocaments o, si no n'hi ha, el Model d'Ordenança Tipus. El no compliment d'aquesta premissa podria arribar a la immediata desconnexió de l'abocament.
  
Les obres de connexió s'hauran de realitzar de forma que es minimitzen les interferències sobre el funcionament del sistema de sanejament al qual es pretén connectar.
  
Contra aquesta resolució, que no posa fi a la via administrativa, podrà interposar-se recurs d'alçada davant del conseller d'Obres Públiques, Urbanisme i Transports, en el termini d'un mes comptador des de l'endemà de la notificació d'aquesta, sense perjudici que l'interessat puga exercitar qualsevol altre mitjà de defensa que estime oportú.-